All That You Can't Leave Behind
All That You Can't Leave Behind je deseti studijski album irskog rock sastava U2. Izdala ga je kuća Island Records 2000. godine. Nakon podijeljenog mišljenja oko prethodnog albuma, Pop, U2 su se vratili mainstream zvuku i prepoznatljivijem rocku. Na mjesto producenata su se vratili Daniel Lanois i Brian Eno, koji su sudjelovali u produkciji triju prethodnih albuma U2-a. Radni naziv albuma je bio "U2000", što je bio prvobitni naziv za PopMart turneju.

All That You Can't Leave Behind je bio dobro prihvaćen od strane kritike i publike, i prodao se u 12 milijuna primjeraka. Sam album i sva četiri singla ("Beautiful Day", "Stuck in a Moment You Can't Get Out Of", "Elevation" i "Walk On") su nagrađeni s ukupno 7 Grammyja, a All That You Can't Leave Behind je postao jedini album u historiji koji je dobio Grammy nagradu u kategoriji zapisa godine za više od jedne pjesme: "Beautiful Day" 2001. i "Walk On" 2002. Album je 2003. uključen na popis 500 najboljih albuma svih vremena po izboru časopisa Rolling Stone, i to na 139. mjestu, dok se u verziji istog popisa iz 2012. našao na 280. mjestu.

Album je pratila Elevation turneja 2001. godine, koja se održavala na pozornicama intimnijeg dizajna od onih na prethodnim turnejama, sa srcolikom rampom koja je ograđivala fan zonu i dopuštala bendu veću interakciju s publikom.

Cenzura 
Album je zabranjen u Burmi zbog toga što je pjesma "Walk On" posvećena aktivistici za ljudska prava Aung San Suu Kyi.

Popis kompozicija 

 () Dodatna produkcija

Napomena
Različita ograničena izdanja su sadržavala bonus disk s pjesmom "Always", "Summer Rain" ili "Big Girls are Best". EP "7" je kasnije izašao u SAD-u, koji je sadržavao ove pjesme koje nisu bile dostupne na tom tržištu.

Osoblje 
Prilagođeno s knjižice albuma.

Bono – glavni vokal, gitara, sintesajzeri (broj 2)
The Edge – gitara, klavir, prateći vokal, sintesajzeri (broj 3), gudaći instrumenti (broj 5)
Adam Clayton – bas gitara
Larry Mullen Jr. – bubnjevi, perkusije

Dodatna glazba
Brian Eno – sintesajzeri, programiranje, prateći vokal, aranžman gudaćih instrumenata
Daniel Lanois – prateći vokal, ritam gitara
Paul Barrett – limeni puhaći instrumenti (broj 2)

Produkcija
Produkcija – Daniel Lanois, Brian Eno
Dodatna produkcija – Steve Lillywhite, Mike Hedges, Richard Stannard, Julian Gallagher
Inženjering – Richard Rainey
Miksanje – Richard Rainey, Tim Palmer, Mike Hedges, Richard Stannard and Julian Gallagher, Brian Eno, Daniel Lanois, Steve Fitzmaurice
Pomoć u inženjeringu i miksanju – Chris Heaney, Alvin Sweeney, Jay Goin
Dodatni inženjering – Tim Palmer, Stephen Harris, Ger McDonnell, Mark Howard, Alex Haas
Pomoć u dodatnom inženjeringu – Keith McDonnell, Stephen Harris
Mastering – Arnie Acosta

Izvori

Vanjske poveznice

All That You Can't Leave Behind na U2.com

Albumi 2000.
Albumi benda U2